b"\n_START_ARTICLE_\nMary Ellen Weber\n_START_SECTION_\nFormaci\xc3\xb3\n_START_PARAGRAPH_\nWeber va n\xc3\xa9ixer a Cleveland, Ohio i va cr\xc3\xa9ixer a Bedford Heights, Ohio. Es va graduar a la Bedford High School al 1980. Va acabar enginyeria qu\xc3\xadmica el 1984 a la Purdue University, on va ser de la fraternitat Phi Mu. Va cursar estudis de doctorat en f\xc3\xadsica qu\xc3\xadmica a University of California, Berkeley el 1988. Va acabar amb un M\xc3\xa0ster en administraci\xc3\xb3 d'empreses (MBA) a la Southern Methodist University el 2002.\n_START_SECTION_\nAbans de la NASA\n_START_PARAGRAPH_\nCom estudiant de grau, va estar d'interinatge com enginyera qu\xc3\xadmica a les empreses Ohio Edison, Delco Electronics i a 3M. Durant la recerca doctoral a Berkeley, va estudiar la f\xc3\xadsica de les reaccions qu\xc3\xadmiques del silici. A Texas Instruments va investigar nous processos i nous equips per fabricar xips, amb Semantech i Applied Materials. T\xc3\xa9 una patent i va publicar nou articles cient\xc3\xadfics.\n_START_SECTION_\nCarrera a la NASA\n_START_PARAGRAPH_\nVa ser seleccionada per la NASA en el catorz\xc3\xa8 grup d'astronautes l'any 1992. Durant la seva carrera de deu anys dins la NASA, va tenir diferents c\xc3\xa0rrecs. Va treballar en transfer\xc3\xa8ncia de tecnologia dins un grup sota la direcci\xc3\xb3 del cap executiu de la NASA, va treballar directament amb empreses de capital de risc per identificar i desenvolupar negocis relacionats amb la tecnologia espacial. A m\xc3\xa9s, Weber va treballar com a enlla\xc3\xa7 a la oficina d'afers legislatius de la NASA, relacionant-se amb el congr\xc3\xa9s dels Estats Units. Pr\xc3\xa8viament va ser la presidenta de l'oficina d'aprovisionament pel programa de biotecnologia, i tamb\xc3\xa9 va estar dins l'equip que va redissenyar el pla de recerca per la Estaci\xc3\xb3 Espacial de 2.000 milions de d\xc3\xb2lars. _NEWLINE_\xc3\x89s veterana de dos llan\xc3\xa7aments espacials, STS-70 i STS-101 als anys 1995 i 2000. Va ser la persona m\xc3\xa9s jove en volar a l'espai i va registrar unes 450 hores. Va rebre la medalla de la NASA per serveis excepcionals. Va abandonar la NASA el desembre del 2002.\n_START_SECTION_\nDespr\xc3\xa9s de la NASA\n_START_PARAGRAPH_\nDespr\xc3\xa9s de deixar la NASA, va ser vice-presidenta de l'oficina d'afers governamentals a la Universitat de Texas Southwestern Medical Center a Dallas durant nou anys._NEWLINE_Va passar a treballar per Stellar Strategies, LLC, donant serveis de consultoria en estrat\xc3\xa8gia per operacions d'alt risc, comunicaci\xc3\xb3 tecnol\xc3\xb2gica i estrat\xc3\xa8gia legislativa. Tamb\xc3\xa9 \xc3\xa9s una reconeguda conferenciant amb m\xc3\xa9s de vint anys d'experi\xc3\xa8ncia.\n_START_SECTION_\nPersonal\n_START_PARAGRAPH_\nEst\xc3\xa0 casada amb el Jerome Elkind, fundador de Stellar Strategies, una empresa d'energies alternatives originaria de Bayyone, New Jersey._NEWLINE_\xc3\x89s una paracaigudista experimentada, ja que te registrat m\xc3\xa9s de cinc mil salts. Ha guanyat tretze medalles de plata o bronze del campionat americ\xc3\xa0 de paracaigudisme i te un r\xc3\xa8cord del m\xc3\xb3n el 2002 per la formaci\xc3\xb3 en caiguda lliure m\xc3\xa9s gran amb 300 paracaigudistes."